  Туспуктэм: vk.com (ГГПИ им. Короленко) Майя Бывальцева Глазкарысь пединстиутысь доцент, истори тодосъя кандидат Михаил Змеев Школаысь дышетӥсьёслэн XII калыккуспо фествиалязы «Лучший мастер-класс по гражданско-патриотическому воспитанию» номинациын вормиз. Со сярысь институтлэн пресс-службаез ивортӥз. Михаил Змеев «Живая связь времён» ӵектос вылын историез дышетонын VR-технологиосты кутон опытэныз тодматӥз. Со ачиз Россиысь истори интыостӥ ортчиз, соос пӧлын Куликово поле, Чудское озеро но мукет. Отын ӧнерлыко техника вылэ панорамаос снимать кариз - 3D-макетъёс лэсьтыны но VR-технологиослы луыса дышетскисьёсты со интые вуттон понна. Виртуальной модельёс кылдытыны луонлык сётӥз интситутын усьтэм технопарк но туала тӥрлык. Азьланяз Михаил Змеев QR-кодъёсын карточкаос лэсьтыны малпа. Соосты котькудӥз историен дышетӥсь ужаз кутыны быгатоз. Со сяна, школа музейёслэн секциязы пединститутысь студентъёслэн «Новый Феникс» поисковой отрядзылэн кивалтӥсез Дарья Опалева школаын дышетскисьтёслы атыкай музъемез гажан мылкыд пыӵатон ӧрын ужамзы сярысь вераз. Фестиваль 15-17 гудырикошконэ Алабгоын ортчиз, валтӥсь темаез гражданско-патриотической визьнодан вал. Радъясьёслэн ивортэмзыя, ужрад улсын 17 публичной лекциос 100-лэсь трос мастер-классъёс ортчизы, отчы 3 сюрслэсь трос адями пыриськиз. Алабгое Россилэн 55 улосвылъёсыьстыз 850 пала дышетӥсьёс люкаськылӥзы.  Тодэ вайытом, Удмуртиын «Страна героев» ожгар-истори лагерьлэн сменаез усьтӥськиз. Отчы 500 пала пиналъёс люкаськизы.  Тегъёс: Дышетон ГГПИ дышетӥсьёс Технологиос Удмуртия  